U mjesnim zajednicama Gornja Gračanica, Gradišće i Raspotočje realizovani projekti sanacije i asfaltiranja puteva

Asfaltiranjem puta kroz naselje Čekote u Mjesnoj zajednici Gornja Gračanica završena je sanacija posljednjeg od tri ugovorena putna pravca.

Putevi kroz naselja Drinjani i Jezero sanirani i asfaltirani su prošlog mjeseca.

Radi se o sanaciji degradiranih betonskih puteva u dužini od jednog kilometra.

Radove vrijedne 91.154,70 KM, sa PDV-om izvela je firma “KOMGRAD-ZE” d.o.o. Zenica.

Sredstva su obezbijeđena u Budžetu Grada Zenica.

U utorak (20. oktobra 2020. godine) okončani su radovi na asfaltiranju puta prema izvorištu Džomba sa sanacijom dijela postojećeg vodotoka u Mjesnoj zajednici Gradišće.

Početak dionice je od raskrsnice, odvojak sa puta Gradišće – Stranjani, a kraj dionice je prema izvorištu Džomba, ukupne dužine od 100,00 m. U sklopu ovog projekta izvršena je sanacija postojećeg vodotoka ucjevljenjem dva kraka ukupne dužine 82,0 m.

Firma “MUŠINBEGOVIĆ GRADNJA” d.o.o. Visoko izvela je radove čija je vrijednost 40.903,20 KM.

Pored ovih projekata, Grad Zenica finansirao je sanaciju i asfaltiranje dijela ulice Zvečajska u Mjesnoj zajednici Raspotočje.

Početak dionice je od mosta u dužini do 200,00 m (usponski dio).

Širina saniranog i asfaltiranog dijela puta je četiri metra.

Vrijednost izvršenih radova je 30.282,52 KM, sa uračunatim PDV-om.

Izvor: zenica.ba